text: Refleks-uniformer skal give mere synlighed
  15 december 2010 kl. 19.42
  Skolepatruljer får nye uniformer og ros fra politiet.
  De står der hver morgen i regn, slud, frost og blæst og hjælper små børn sikkert i skole gennem den hektiske morgentrafik.
  Tilmed møder de frivilligt før alle de andre hver morgen - skolepatruljerne.
  Og nu får de nye mere sikre refleksuniformer.
  Det har i flere år været skolepatruljernes ønske at få nye uniformer, der gør dem mere synlige og som klart signalerer, at her står der en
  skolepatrulje.
  Politiet roser skolepatruljernes indsats:
  - Skolepatruljerne gør et fantastisk arbejde. De er meget synlige og formår at sætte fokus på trafiksikkerheden omkring skolerne. De er med til at gøre bilisterne opmærksomme på, at her skal de passe ekstra på, og dermed hjælper skolepatruljerne børnene sikkert til og fra skole, siger Andreas Bryld Hansen, Vicepolitiinspektør hos Sydøstjyllands Politi.
  